Τελικός ΟΥΕΦΑ Κόνφερενς Λιγκ (2025)

Ο τελικός του ΟΥΕΦΑ Κόνφερενς Λιγκ 2025 ήταν ο τελικός αγώνας της διοργάνωσης ΟΥΕΦΑ Κόνφερενς Λιγκ 2024–25, της τέταρτης σεζόν της τρίτης εν τάξει διασυλλογικής ευρωπαϊκής ποδοσφαιρικής διοργάνωσης που διοργανώνεται από την ΟΥΕΦΑ, και της πρώτης σεζόν από τότε που μετονομάστηκε από ΟΥΕΦΑ Γιουρόπα Κόνφερενς Λιγκ σε ΟΥΕΦΑ Κόνφερενς Λιγκ. Ο αγώνας διεξήχθη στο Στάδιο του Βρότσουαφ, στο Βρότσλαβ της Πολωνίας, στις 28 Μαΐου 2025, μεταξύ της ισπανικής ομάδας Ρεάλ Μπέτις και της αγγλικής ομάδας Τσέλσι.

Η Τσέλσι νίκησε τον αγώνα με σκορ 4–1, κατακτώντας τον πρώτο της τίτλο στο ΟΥΕΦΑ Κόνφερενς Λιγκ και έτσι έγινε η πρώτη ομάδα που κατακτά και τα τέσσερα μεγάλα ευρωπαϊκά τρόπαια, καθώς και όλες τις τρεις τρέχουσες ευρωπαϊκές διοργανώσεις. Η Τσέλσι έγινε επίσης η πρώτη μη ισπανική ομάδα που νικά ισπανικό σύλλογο σε ευρωπαϊκό τελικό από το 2001, όταν η Λίβερπουλ είχε επικρατήσει της Αλαβές στον τελικό του Κυπέλλου ΟΥΕΦΑ. Καθώς και η Τότεναμ Χότσπερ είχε κατακτήσει τον τελικό του ΟΥΕΦΑ Γιουρόπα Λιγκ 2024–25 την προηγούμενη εβδομάδα, το Λονδίνο έγινε η πρώτη βρετανική πόλη με δύο συλλόγους που κατακτούν ευρωπαϊκά τρόπαια στην ίδια σεζόν. Ως αποτέλεσμα της νίκης της Τσέλσι, η θέση που είχε προβλεφθεί για τον νικητή του ΟΥεΦΑ Κόνφερενς Λιγκ στη φάση του ΟΥΕΦΑ Γιουρόπα Λιγκ της επόμενης σεζόν δεν θα χρησιμοποιηθεί, καθώς η Τσέλσι έχει ήδη εξασφαλίσει συμμετοχή στη φάση των ομίλων του ΟΥΕΦΑ Τσάμπιονς Λιγκ 2025–26, μέσω της θέσης της στο πρωτάθλημα της Πρέμιερ Λιγκ 2024–25.

 Ιστορικό 
Η Ρεάλ Μπέτις έφτασε στον πρώτο ευρωπαϊκό τελικό της ιστορίας της. Για την Τσέλσι, αυτός ήταν ο δέκατος τρίτος ευρωπαϊκός τελικός και η πρώτη εμφάνιση σε τελικό του ΟΥΕΦΑ Γιουρόπα Κόνφερενς Λιγκ. Η Τσέλσι είχε κατακτήσει δύο τίτλους σε καθεμία από τις τρεις μεγάλες ευρωπαϊκές διοργανώσεις πριν το 1999: το ΟΥΕΦΑ Τσάμπιονς Λιγκ το 2012 και το 2021, το Κυπελλούχων το 1971 και το 1998 και το ΟΥΕΦΑ Γιουρόπα Λιγκ το 2013 και το 2019. Επιπλέον, είχε κερδίσει δύο ΟΥΕΦΑ Σούπερ Καπ, το 1998 και το 2021. Ο σύλλογος είχε ηττηθεί σε τέσσερις ευρωπαϊκούς τελικούς: στον τελικό του ΟΥΕΦΑ Τσάμπιονς Λιγκ το 2008 και στα ΟΥΕΦΑ Σούπερ Καπ του 2012, 2013 και 2019. Αφού κατέκτησε τον φετινό τελικό, έγινε η πρώτη ομάδα που έχει κερδίσει και τα τέσσερα μεγάλα ευρωπαϊκά τρόπαια.

Οι δύο ομάδες είχαν συναντηθεί τέσσερις φορές στο παρελθόν: δύο φορές στα προημιτελικά του Κυπέλλου Κυπελλούχων Ευρώπης 1997–98 και δύο φορές στη φάση των ομίλων του ΟΥΕΦΑ Τσάμπιονς Λιγκ 2005–06. Η Τσέλσι κέρδισε τις τρεις από αυτές τις αναμετρήσεις, επικρατώντας με 2–1 στη Σεβίλλη και 3–1 στο Λονδίνο για να εξασφαλίσει συνολικό σκορ 5–2 και να φτάσει στον τίτλο του Κυπέλλου Κυπελλούχων. Το 2005–06 νίκησε με 4–0 στο Λονδίνο, όμως η Μπέτις επικράτησε στο πιο πρόσφατο μεταξύ τους παιχνίδι με 1–0 στη Σεβίλλη. Παρ' όλα αυτά, η Τσέλσι προκρίθηκε στους «16» ως δεύτερη του ομίλου, ενώ η Μπέτις κατέλαβε την τρίτη θέση και συνέχισε στο Κύπελλο ΟΥΕΦΑ — διοργάνωση που τελικά κατέκτησε η συμπολίτισσά της, Σεβίλλη.

 Προηγούμενοι τελικοί 
Στον παρακάτω πίνακα, οι τελικοί μέχρι το 2024 ήταν στην εποχή του ΟΥΕΦΑ Γιουρόπα Κόνφερενς Λιγκ.
ΟμάδαΠροηγούμενες παρουσίες σε τελικούς Ρεάλ ΜπέτιςΚαμία ΤσέλσιΚαμία

 Τοποθεσία 
Το Στάδιο του Βρότσουαφ στο Βρότσλαβ, γνωστό ως Tarczyński Arena για λόγους χορηγίας, είναι η έδρα της Σλονσκ Βρότσουαφ. Το στάδιο εγκαινιάστηκε τον Σεπτέμβριο του 2011 και έχει χωρητικότητα 42.771 θεατών. Η εγκατάσταση φιλοξένησε στο παρελθόν αγώνες του Ευρωπαϊκού Πρωταθλήματος Ποδοσφαίρου 2012. Ο φετινός αγώνας ήταν ο τρίτος μονός τελικός ευρωπαϊκής διασυλλογικής διοργάνωσης της ΟΥΕΦΑ που διεξάγεται στην Πολωνία, μετά τους τελικούς του ΟΥΕΦΑ Γιουρόπα Λιγκ το 2015 και το 2021.

 Επιλογή έδρας 
Στις 21 Ιουνίου 2022, η ΟΥΕΦΑ ξεκίνησε τη διαδικασία υποβολής υποψηφιοτήτων για τον τελικό, η οποία διεξήχθη παράλληλα με εκείνη του τελικού του 2024. Οι ενδιαφερόμενοι μπορούσαν να καταθέσουν υποψηφιότητα για έναν ή και για τους δύο τελικούς. Τα προτεινόμενα γήπεδα έπρεπε να διαθέτουν φυσικό χλοοτάπητα και να είναι κατηγορίας τέσσερα της ΟΥΕΦΑ, με προτιμώμενη ακαθάριστη χωρητικότητα μεταξύ 30.000 και 50.000 θεατών. Το χρονοδιάγραμμα της διαδικασίας ήταν το εξής:

 21 Ιουνίου 2022: Επίσημη πρόσκληση υποβολής αιτήσεων 

 31 Αυγούστου 2022: Προθεσμία για εκδήλωση πρόθεσης συμμετοχής
 7 Σεπτεμβρίου 2022: Διάθεση απαιτήσεων φακέλου στους υποψηφίους
 3 Νοεμβρίου 2022: Υποβολή προκαταρκτικού φακέλου υποψηφιότητας
 23 Φεβρουαρίου 2023: Υποβολή τελικού φακέλου υποψηφιότητας
 28 Ιουνίου 2023: Ανάθεση της έδρας

Η Εκτελεστική Επιτροπή της ΟΥΕΦΑ όρισε το Στάδιο του Βρότσουαφ ως έδρα του τελικού κατά τη συνεδρίασή της στη Νιόν της Ελβετίας, στις 28 Ιουνίου 2023.

 Πορεία ως τον τελικό 
Σημείωση: Σε όλα τα παρακάτω αποτελέσματα, το σκορ του φιναλίστ αναγράφεται πρώτο (ΕΝ: εντός έδρας, ΕΚ: εκτός έδρας).
 Ρεάλ ΜπέτιςΓύρος ΤσέλσιΑντίπαλοςΣυνολικό σκορ1ος αγώνας2ος αγώναςΠροκριματική φάσηΑντίπαλοςΣυνολικό σκορ1ος αγώνας2ος αγώνας Κριβμπάς Κριβί Ριχ5–02–0 (ΕΚ)3–0 (ΕΝ)Πλέι οφ Σερβέτ Γενεύης3–22–0 (ΕΝ)1–2 (ΕΚ)ΑντίπαλοςΑποτέλεσμαΦάση πρωταθλήματοςΑντίπαλοςΑποτέλεσμα Λέγκια Βαρσοβίας0–1 (ΕΚ)1η αγωνιστική Γκεντ4–2 (ΕΝ) Κοπεγχάγη1–1 (ΕΝ)2η αγωνιστική Παναθηναϊκός 4–1 (ΕΚ) Τσέλιε2–1 (ΕΝ)3η αγωνιστική Νόα8–0 (ΕΝ) Μλάντα Μπόλεσλαβ1–2 (ΕΚ)4η αγωνιστική Χάιντενχαϊμ2–0 (ΕΚ) Πετροκούμπ Χιντσέστι1–0 (ΕΚ)5η αγωνιστική Αστάνα3–1 (ΕΚ) Ελσίνκι1–0 (ΕΝ)6η αγωνιστική Σάμροκ Ρόβερς5–1 (ΕΝ)15η θέσηΠρόκριση στα πλέι οφ της φάσης νοκ άουτΤελική θέση1η θέση Πρόκριση στον γύρο των 16ΑντίπαλοςΣυνολικό σκορ1ος αγώνας2ος αγώναςΦάση νοκ άουτΑντίπαλοςΣυνολικό σκορ1ος αγώνας2ος αγώνας Γκενκ3–13–0 (ΕΚ)0–1 (ΕΝ)Πλέις οφ– Βιτόρια ντε Γκιμάρες6–22–2 (ΕΝ)4–0 (ΕΚ)Γύρος των 16 Κοπεγχάγη3–12–1 (ΕΚ)1–0 (ΕΝ) Γιαγκιελόνια Μπιαουίστοκ3–12–0 (ΕΝ)1–1 (ΕΚ)Προημητελικοί Λέγκια Βαρσοβίας4–23–0 (ΕΚ)1–2 (ΕΝ) Φιορεντίνα4–32–1 (ΕΝ)2–2  (ΕΚ)Ημητελικοί Γιουργκόρντεν5–14–1 (ΕΚ)1–0 (ΕΝ)

 Αγώνας 

 Συνοπτικά 
Η Ρεάλ Μπέτις άνοιξε το σκορ στο 9ο λεπτό, όταν ο Ίσκο έβγαλε μια μπαλιά προς τον Άμπντε Εζαλζουλί, ο οποίος έστειλε τη μπάλα χαμηλά στη δεξιά γωνία της εστίας. Η Μπέτις πίεσε για δεύτερο γκολ λίγο αργότερα, με τον Μαρκ Μπάρτρα να δοκιμάζει ένα σουτ εκτός περιοχής, το οποίο απέκρουσε με υπερένταση ο τερματοφύλακας της Τσέλσι, Φίλιπ Γιέργκενσεν. Στο 20ό λεπτό, ο Εζαλζουλί ξαναβγήκε μπροστά για τη Μπέτις, απέφυγε δύο παίκτες της Τσέλσι και έστρωσε τη μπάλα στον Τζόνι Καρντόσο, του οποίου το σουτ κόντραρε στον Μπενουά Μπαντιασίλ και πέρασε πάνω από το οριζόντιο δοκάρι.

Στο 65ο λεπτό, η Τσέλσι ισοφάρισε, όταν ο Κόουλ Πάλμερ έκανε σέντρα στην περιοχή και ο Έντσο Φερνάντες με κεφαλιά νίκησε τον τερματοφύλακα της Μπέτις, Αντριάν, φέρνοντας το ματς στα ίσα. Πέντε λεπτά αργότερα, ο Πάλμερ έκανε νέα σέντρα, με τον Νικολάς Τζάκσον να ακουμπά τη μπάλα και να τη στέλνει στα δίχτυα, ολοκληρώνοντας την ανατροπή για την Τσέλσι.

Στο 83ο λεπτό, ο Τζέιντον Σάντσο έκανε προσποίηση προς τα μέσα και με το δεξί του πόδι έστειλε τη μπάλα με φαλτσαριστό σουτ στα δίχτυα. Ο Μοϊσές Καϊσέδο σφράγισε τη νίκη στο πρώτο λεπτό των καθυστερήσεων, με ένα σουτ που κοντραρίστηκε στον αμυντικό Νατάν και κατέληξε στη δεξιά γωνία της εστίας του Αντριάν.

Με αυτή τη νίκη, η Τσέλσι έγινε η πρώτη ομάδα που κατακτά και τις πέντε διοργανώσεις συλλόγων της ΟΥΕΦΑ: ΟΥΕΦΑ Τσάμπιονς Λιγκ, ΟΥΕΦΑ Γιουρόπα Λιγκ, ΟΥΕΦΑ Κόνφερενς Λιγκ, ΟΥΕΦΑ Σούπερ Καπ και Κύπελλο Κυπελλούχων Ευρώπης.

 Λεπτομέρειες 

Η ομάδα που θεωρήθηκε “γηπεδούχος” (για διοικητικούς λόγους) είχε προκαθοριστεί ως η νικήτρια του ημιτελικού 1 (Ρεάλ Μπέτις).

Τ13 ΑντριάνΑ23 Γιουσούφ ΣαμπαλίΑ5 Μαρκ ΜπάρτραΑ6 ΝατάνΑ12 Ρικάρντο Ροντρίγκες Μ18 Πάμπλο ΦορνάλςΜ22 Ίσκο (c)Μ4 Τζόννυ Καρντόσο Ε7 ΆντονιΕ11 Σεντρίκ ΜπακαμπούΕ10 Αμπντέ ΕζαλζουλίΑναπληρωματικοί:Τ25 Φραν ΒιέιτεςΤ41 Μανού ΓκονσάλεςΑ15 Ρομέν ΠερόΑ24 Αϊτόρ ΡουίμπαλΑ32 Νόμπελ ΜέντιΑ40 Άνχελ ΟρτίςΜ16 Σέρχι ΑλτιμίραΜ20 Χιοβάνι λο ΣέλσοΜ46 Ματέο ΦλόρεςΕ36 Χεσούς ΡοντρίγκεςΕ52 Πάμπλο ΓκαρσίαΠροπονητής: Μανουέλ Πελεγκρίνι415x415εσΤ12 Φιλίπ ΓιόργκενσενΑ27 Μαλό ΓκουστόΑ23 Τρέβο Τσαλόμπα Α5 Μπενουά ΜπαντιασίλΑ3 Μαρκ ΚουκουρέγιαΜ8 Έντσο Φερνάντες (c)Μ25 Μοϊσές ΚαϊσέδοΜ11 Νόνι ΜαντουεκέΜ20 Κόουλ ΠάλμερΕ7 Πέδρο ΝέτοΕ15 Νικόλας ΤζάκσονΑναπληρωματικοί:Τ1 Ρόμπερτ ΣάντσεςΤ47 Λούκας ΜπέργκστρομΑ4 Τόσιν ΑνταραμπιόγιοΑ6 Λίβαϊ ΚόλγουιλΑ24 Ρις Τζέιμς Α34 Τζος ΑτσεαμπόνγκΜ22 Κίρναν Ντιούσμπερι-Χολ Μ39 Μάθις ΑμουγκούΕ18 Κριστοφέρ Ενκουνκού Ε19 Τζέιντον ΣάντσοΕ32 Ταϊρίκ ΤζορτζΕ38 Μαρκ ΓκίουΠροπονητής: Έντσο Μαρέσκα
Παίκτης του Αγώνα:Κόουλ Πάλμερ (Τσέλσι)

Βοηθοί διαιτητές: 
Σενάντ Ιμπρισιμπέγκοβιτς (Βοσνία και Ερζεγοβίνης) 
Ντάβορ Μπέλιο (Βοσνία και Ερζεγοβίνης) 
Τέταρτος διαιτητής: 
Χαλίλ Ουμούτ Μέλερ (Τουρκία) 
Αναπληρωματικός βοηθός διαιτητή: 
Κερέμ Ερσόι (Τουρκία) 
Διαιτητής VAR: 
Ζερόμ Μπριζάρ (Γαλλία) 
Βοηθός διαιτητή VAR: 
Γουίλι Ντελαζιόν (Γαλλία) 
Υποστηρικτικός διαιτητής VAR: 
Μάρκο ντι Μπέλλο (Ιταλία)Κανονισμοί αγώνα:
 90 λεπτά.
 30 λεπτά παράταση σε περίπτωση ισοπαλίας.
 Πέναλτι σε περίπτωση ισοπαλίας.
 Δώδεκα αναπληρωματικοί.
 Όριο πέντε αλλαγών, με δυνατότητα έκτης στην παράταση
 Όριο τριών διακοπων για αλλαγές, με τέταρτη ευκαιρία στην παράταση

 Στατιστικά 

+Πρώτο ημίχρονοΣτατιστικάΡεάλ ΜπέτιςΤσέλσιΓκολ10Σουτ74Σουτ στο αντίπαλο τέρμα21Αποκρούσεις11Κατοχή μπάλας33%67%Κόρνερ32Φάουλ96Οφσάιντ01Κίτρινες κάρτες00Κόκκινες κάρτες00

+Δεύτερο ημίχρονοΣτατιστικάΡεάλ ΜπέτιςΤσέλσιΓκολ04Σουτ67Σουτ στο αντίπαλο τέρμα16Αποκρούσεις21Κατοχή μπάλας40%60%Κόρνερ12Φάουλ76Οφσάιντ02Κίτρινες κάρτες23Κόκκινες κάρτες00

+ΣυνολικάΣτατιστικάΡεάλ ΜπέτιςΤσέλσιΓκολ14Σουτ1311Σουτ στο αντίπαλο τέρμα37Αποκρούσεις32Κατοχή μπάλας37%63%Κόρνερ44Φάουλ1612Οφσάιντ03Κίτρινες κάρτες23Κόκκινες κάρτες00

 Παραπομπές 

 Εξωτερικοί σύνδεσμοι 



 Δείτε επίσης 

 Τελικός ΟΥΕΦΑ Τσάμπιονς Λιγκ 2025
 ΟΥΕΦΑ Κόνφερενς Λιγκ 2024–25
 ΟΥΕΦΑ Σούπερ Καπ 2025

Κατηγορία:ΟΥΕΦΑ Κόνφερενς Λιγκ